Tasekla tmaziɣt tettnarni simal telḥu ɣer sdat almi id-tewweḍ ɣer tizi n wassa, tettruḥ si tsuta ar tayeḍ, anda id-tleḥaq tallit i deg igeduden refden asafu n tira , almi sawḍen i wakken ad sebgnen aṭas n tewsatin n tsekla yellan d lemri . Ger leṣṣnaf-agi ad naf:ungal amezgun…atg deg-sent i yeṭṭban wayen yettεac umdan neɣ ugdud ama di tudart-is ama d tamagit neɣ iḥulfan-is lḥif, laẓ , ad naf d akken ungal yettunaḥsab ger tewsatin id-ibanen d tenggura- aya d tawsit tatrart tuɣ aẓar meqqren . Taɣessa n wungal aqbayli tebna am tin wungalen n tutlayin-nniḍen deg-s akk tulmisin yeεnan ungal akken ad yenna A.MEZYAN: « ungal d lemri n ubeddel yellan deg tmeṭṭi taqbaylit n wass-a , isseqdec tiwsatin n timawit»1.